google/wiki40b huggingface dataset:
स्वयंभू (अपभ्रंश के कवि)

स्वयंभू, अपभ्रंश भाषा के महाकवि थे। 
स्वयंभू की उपलब्ध रचनाओं से उनके विषय में इतना ही ज्ञात होता है कि उनके पिता का नाम मारुतदेव और माता का पद्मिनी था। स्वयंभू छंदस् में एक दोहा माउरदेवकृत भी उद्धृत है, जो संभवत: कवि के पिता का ही है। उनके अनेक पुत्रों में से सबसे छोटे त्रिभुवन स्वयंभू थे, जिन्होंने कवि के उक्त दोनों काव्यों को उनकी मृत्यु के बाद अपनी रचना द्वारा पूरा किया था। कवि ने अपने रिट्ठीमिचरिउ के आरंभ में भरत, पिंगल, भामह और दण्डी के अतिरिक्त बाण और हर्ष का भी उल्लेख किया है, जिससे उनका काल ई. की सातवीं शती के मध्य के पश्चात् सिद्ध होता है। स्वयंभू का उल्लेख पुष्पदन्त ने अपने महापुराण में किया है, जो ई. सन् 965 में पूर्ण हुआ था। अतएव स्वयंभू का रचनाकाल इन्ही दो सीमाओं के भीतर सिद्ध होता है।
अभी तक इनकी तीन रचनाएँ उपलब्ध हुई हैं - पउमचरिउ (पद्मचरित), रिट्ठणेमिचरिउ (अरिष्ट नेमिचरित या हरिवंश पुराण) और स्वयंभू छंदस्। इनमें की प्रथम दो रचनाएँ काव्यात्मक तथा तीसरी प्राकृत-अपभ्रंश छंदशास्त्रविषयक है। ज्ञात अपभ्रंश प्रबंध काव्यों में स्वयंभू की प्रथम दो रचनाएँ ही सर्वप्राचीन, उत्कृष्ट और विशाल पाई जाती हैं और इसीलिए उन्हें अपभ्रंश का आदि महाकवि भी कहा गया है। 
स्वयंभू की रचनाओं में महाकाव्य के सभी गुण सुविकसित पाए जाते हैं और उनका पश्चात्कालीन अपभ्रंश कविता पर बड़ा प्रभाव पड़ा है। पुष्पदंत आदि कवियों ने उनका नाम बड़े आदर से लिया है। स्वयंभू ने स्वयं अपने से पूर्ववर्ती चउमुह (चतुर्मुख) नामक कवि का उल्लेख किया है, जिनके पद्धडिया, छंडनी, दुबई तथा ध्रुवक छंदों को उन्होंने अपनाया है। दुर्भाग्यवश चतुर्मुख की कोई स्वतंत्र रचना अभी तक उपलब्ध नहीं हो सकी है।
स्वम्भू को अपभ्रंश का वाल्मिकी कहा जाता  है
त्वाई-फान्टे भाषा

यह विश्व की एक प्रमुख भाषा है |
बेक़आ प्रान्त

विवरण

बेक़आ देश का मुख्य कृषि क्षेत्र है। इसमें बेक़आ वादी आती है जो लेबनान पर्वतमाला और पूर्वी लेबनान पर्वतमाला के बीच स्थित है। इस प्रान्त से दो नदियाँ निकलती हैं: लीतानी नदी और आसी नदी। ऐतिहासिक रूप से यहाँ अंगूर उगाए जाते रहें हैं और यह अपनी शराब के लिए प्रसिद्ध है। यहाँ का तापमान सालभर में -१०°सेंटीग्रेड से +३५°सेंटीग्रेड के बीच रहता है। सर्दियों में भारी बारिश और बर्फ़ गिरती है।

लोग

बेक़आ प्रान्त के ६१.०४% लोग शिया मुस्लिम हैं, २३.१६% ईसाई हैं, १२.२७% सुन्नी मुस्लिम हैं और ३.५३% द्रूज़ हैं।

प्रान्त के विभाजन का प्रस्ताव

इस प्रान्त के उत्तरी दो ज़िलों - बालबेक और हेरमेल - को एक अलग बालबेक-हेरमेल प्रान्त में गठित करने का प्रस्ताव मंज़ूर हो चुका है लेकिन इस नए प्रान्त को अभी अंजाम नहीं दिया गया है।
टेमनी खुर्द

ग्राम टेमनी खुर्द  
मध्यप्रदेश के छिन्दवाड़ा जिले से 30 किमी की दूरी पर मोहखेड़ विकास खण्ड मुख्यालय से 15 किमी की दूरी परछिन्दवाड़ा से बैतूल मार्ग पर बसा है टेमनी खुर्द। यह अविकसित श्रेणी का गाँव है जहाँ की 60 प्रतिशत आबादी आदिवासी समुदाय से है तथा 35 प्रतिशत आबादी अन्य सामान्य पिछड़ी जातियों तथा 5 प्रतिसत sc के लोग रहते है । वर्तमान में सरपंच अनिता लाखाजी कवरेती, सचिव दयाराम कोडले कार्यरत है । यहाँ का मुख्य व्यवसाय कृषि तथा कृषि आधारित मजदूरी है ग्राम में पंचायत भवन , प्राथमिक और माध्यमिक विद्यालय शुद्ध पेयजल राष्ट्रीय राजमार्ग, बिजली आदि उपलब्ध है । ग्राम में स्वास्थ्य सेवाओं की कमी है उपस्वास्थ्य केंद्र नही है । वही पशुओं के उपचार के लिए भी व्यवस्था नही है। कृषि के मामले में भी यहाँ के कृषक  लकीर के फकीर ही है। आधुनिक कृषि को अभी भी कुछ ही किसानों ने अपनाया है। आधुनिक सुविधाओं के होने के बाद भी ग्राम अविकसित तथा सांस्क्रतिक दुर्बलता से ग्रस्त है। जुआ, शराब, अशिक्षा के कारण युवाओं का भविष्य अंधकारमय ही है । ग्राम के उत्थान के लिए स्वयं सेवी संस्थाओं में प्रमुख रूप से प्रभात युवा विकास मंडल , वीना एजुकेशन एंड डेवलपमेंट सोसायटी, सृजन संस्था आदि कार्य कर रहे है।
अचला सचदेव

जीवन वृत्त

जीवन के अंतिम दौर में वह बेहद अकेली हो गई थीं। अंतिम दिनों में वे पक्षाघात से जूझ रही थीं और पुणे के एक अस्पताल में भर्ती थीं।
जिस वक्तक अचला ने आखिरी सांस ली, उस वक्तत उनके बच्चेि भी पास नहीं थे। उनका बेटा अपने व्यवसाय के चलते अमेरिका में था और बेटी मुंबई में। अपनी बीमारी से अचला अकेली ही जूझ रही थीं और आखिरकार वह यह जंग हार गईं। २ मई २0११ को उनका निधन हो गया।

व्यावसायिक जीवन

हाल में उन्होंीने दिलवाले दुल्हरनिया ले जाएंगे में काजोल और कभी खुशी कभी गम में अमिताभ बच्चतन की मां का किरदार निभाया था। आखिरी बार परदे पर उन्हेंल 2002 में आई रितिक रोशन के अभिनय वाली फिल्म न तुम जानो न हम में देखा गया था।
छायावाद के कवियों का राष्ट्रीय काव्य

छायावाद के कवियों का राष्ट्रवादी काव्य
अपना नाम प्रचारित किये बगैर महादेवी ने जहां अपने प्रारम्भिक काव्य-काल में राष्ट्रीय जागरण की कवितायें लिखीं, वहीं प्रसाद, निराला और पन्त भी पीछे नहीं रहे. यद्यपि इन कवियों का प्रमुख काव्य स्वर राष्ट्रीय चेतना का न होकर काव्य की भाषा एवंम अन्तःकरण के भावों के संस्कार का था, तथापि छायावाद काल में हम हिन्दी के सर्वश्रेष्ठ राष्ट्रवादी गीतों को देखते हैं। हिमाद्रि-तुंग-श्रृंग से प्रबुद्ध शुद्ध भारती, स्वयंप्रभा समुज्ज्वला स्वतंत्रता पुकारती - ('प्रसाद'), भारति जय विजय करे (निराला), जय जन भारत जन मन अभिमत (पन्त), मस्तक देकर हम आज खरीदेंगे ज्वाला (महादेवी). कवियों का एक ऐसा स्वतंत्र वर्ग भी था जिसका प्रमुख स्वर राष्ट्रीय जागरण ही रहा. इसके प्रमुख कवि हैं सुभद्राकुमारी चौहान (खूब लड़ी मर्दानी वो तो झांसी वाली रानी थी), माखनलाल चतुर्वेदी (हिमकिरीटिनी, हिमतरंगिणी), रामधारीसिंह 'दिनकर' (रेणुका, १९३५), सियारामशरण गुप्त, बालकृष्ण शर्मा 'नवीन' इत्यादि.
क्रांतिकारी वीरों जैसे रामप्रसाद बिस्मिल (सरफरोशी की तमान्ना अब हमारे दिल में है) ने भी अमर गीतों की रचना करी है, जिनकी संख्या भले ही इनी-गिनी रही हो, पर उनकी लोकप्रियता इतनी व्यापक रही कि उनके महत्त्व से इनकार नहीं किया जा सकता.
रूरा

रेलवे स्टेशन

रूरा रेलवे स्टेशन (एन सी आर ) कानपुर देहात जिले का प्रमुख स्टेशन है। यह पूर्व में कानपुर ,मुगलसराय ,पटना, हावड़ा आदि नगरों से तथा पश्चिम में इटावा ,आगरा ,दिल्ली ,मेरठ आदि नगरो से जुड़ा हुआ है। यहां कई फ़ास्ट एवं सुपर फ़ास्ट एक्सप्रेस गाड़ियां रूकती हैं

रोड यातायात

यह नगर राजकीय परिवहन सेवा द्वारा महानगर कानपुर ,अकबरपुर ,झींझक ,रसूलाबाद,बिल्हौर ,डेरापुर,शिवली  आदि स्थानों से जुड़ा हुआ है।
एचएसवी वर्ण व्योम

एसएसवी वर्ण व्योम लाल हरा नीला रंग प्रतिरूप में सामान्य बेलनी-निर्देशांक पद्धति में बिन्दुओं के निरुपण है।
ग्रेट रिफ़्ट घाटी

महान रिफ़्ट घाटी अथवा ग्रेट रिफ़्ट घाटी (एक भौगोलिक वादी है जो पूर्वी अफ़्रीका और मध्य पूर्व में उत्तर-दक्षिण दिशा में स्थित है। अलग-अलग स्रोत इसकी परिभाषा अलग तरह से करते हैं। कुछ के अनुसार यह उत्तर सीरिया से शुरू होकर लगातार 6,000 किमी तक चलकर पूर्वी अफ़्रीका के मोज़ाम्बीक देश में अंत होती है। साधारण प्रयोग में महान रिफ़्ट घाटी का नाम केवल इसके पूर्वी अफ़्रीका में स्थित हिस्से के लिए इस्तेमाल होता है जो अफ़ार द्रोणी से आरम्भ होकर मोज़ाम्बीक में ख़त्म होता है। यहाँ अफ़्रीकी प्लेट के दो भागों में टूटने से रिफ़्ट का निर्माण हुआ है।

मानव जाति का जन्मस्थल

बहुत से वैज्ञानिक मानते हैं के मनुष्य जाति अपने शुरुआती काल में इसी रिफ़्ट घाटी में विकसित हुई। यहाँ आधुनिक मानवों की पूर्वज नस्लों के लाखों वर्ष पुराने अवशेष मिले हैं। इनमें पसिद्ध "लूसी" नाम की 30 लाख पुरानी स्त्री के अवशेष भी शामिल हैं।

अन्य भाषाओँ में

"महान दरार घाटी" को अंग्रेज़ी में "ग्रेट रिफ़्ट वैली" (Great Rift Valley) कहते हैं।
कैंब्रियनपूर्व

कैंब्रियनपूर्व या प्राक्-कैम्ब्रियन (Pre-Cambrian) धरती के इतिहास में एक बहुत बड़ा कालखण्ड है जो वर्तमान दृश्यजीवी महाकाल से पहले आता है। इसका विस्तार लगभग 4600 मिलियन वर्ष पूर्व (Ma) जब धरती का निर्माण हुआ था से लेकर कैम्ब्रियन काल (लगभग 541.0 ± 1.0 Ma), तक है।

परिचय

स्तर-शैल-विज्ञान में पूर्व-कैंब्रियन भौमिकी का बहुत महत्वपूर्ण स्थान है, क्योंकि पृथ्वी के इतिहास का दो तिहाई भाग इस कल्प में निहित है। इस कल्प के सबसे प्राचीन शैल करीब २५० करोड़ वर्ष पुराने हैं। कालांतर में हुए भूवैज्ञानिक परिक्रमणों ने, जिनके अंतर्गत अनेक ज्वालामुखी पर्वतन (Orogenesis) और पटलविरूपण का इतिहास छिपा है, इस युग की शिलाओं में इतने परिवर्तन ला दिए हैं कि उनका असली रूप पहचानना अब एक जटिल समस्या है। इसके अतिरिक्त ये शिलाएँ इतनी कावांतरित, वलित तथा भ्रंशित हो चुकी हैं कि इनका कालतत्व विभाजन एवं समतुल्यता अत्यंत दुष्कर हैं। स्तर-शैल-विज्ञान के साधारण अविनियम इस सिलसिले में लागू नहीं होते। यही कारण है कि अभी भी पूर्व कैंब्रियन शैलसमूहों का ठीक ठीक वर्गीकरण नहीं हो पाया है।
पूर्व केंब्रियन काल दो मुख्य युगों में विभाजित है : एक, जिसमें पृथ्वी के धरातल के अति प्राचीन शैलसमूह आते हैं और दूसरा, जिनमें कैंब्रियन से कुछ समय ही पहले के निक्षिप्त शैल हैं। प्रथम वर्ग को आद्यमहाकल्प (Archaezoic) और द्वितीय वर्ग को प्राग्जीवमहाकल्प (Proterozoic) कहते हैं। भारत में प्राग्जीव-महाकल्प के अंतर्गत पुराना कल्प आता है। भूवैज्ञानिक स्तंभिका के इस दो-तिहाई कल्प का वर्गीकरण उस समय में हुए ज्वालामुखीय प्रवर्तन तथा आग्नेय अंतवेंधन (igneous intrusions) की अवधियों के आधार पर किया गया है।

पूर्वकेंब्रियन की आर्थिक भूवैज्ञानिकी

भारत की खनिज संपत्ति का अधिकांश पूर्वकैंब्रियन युग की शिलाओं में पाया जाता है। धारवाड़ प्रणाली की शिलाओं में सोना, क्रीमाइट, लोहा, ताँबा, अभ्रक, कोरंडम, ऐस्बेस्टस, कायनाइट, मैग्नेसाइट, संगमरमर आदि सभी खनिज मिलते हैं। कडप्पा शैलमाला में बैराइट, कोबाल्ट, निकल और हीरा मिलते हैं। विंध्य प्रणाली अपने चूने पत्थर के लिये विख्यात है। भारत में अनेक सीमेंट के प्रसिद्ध कारखाने इसी चूना पत्थर को काम में लाते हैं। विंध्य का बलुआ पत्थर इमारत बनाने के काम में बहुतायत से आता है।
सुनीला आपटे

कैरियर

भारतीय राष्ट्रीय बैडमिंटन चैम्पियनशिप में अपनी बहन सरोजिनी गोग्टे के साथ, आपटे ने तीन युगल खिताब जीते हैं।
पालतूकरण (प्राणियों का)

मनोरंजन के लिए जंगली पशुओं के पालन-पोषण की कला का पहले-पहल विकास हुआ। कब से इस कला का प्रारंभ हुआ, इसका उल्लेख कहीं नहीं मिलता। प्राचीनतम प्रस्तरयुग में कुत्तों को ही मनुष्य ने सर्वाधिक पालतू बनाया। उस समय के मनुष्य असभ्य, जंगली, बनजारे और शिकारी होते थे। शिकार में ये कुत्ते उन्हें मदद देने के काम में लाए जाते थे। उस समय बच्चों के मनोरंजन के लिए मनुष्य भेड़ियों के बच्चों को पकड़ लाते तथा उन्हें बाँधकर रखते होंगे। इसी से प्राणियों के पालतूकरण की नींव पड़ी। इसके बहुत समय बाद मनुष्य कृषक तथा चरवाहा बना और उसने नियमित रूप से पशुओं को पालना शुरू कर दिया। ऐसा समझा जाता है कि आज से करीब १०,००० वर्ष पूर्व दक्षिण रूस में पशुपालन शुरू हुआ। भेड़ बकरियों का पालन भी प्राय: इसी समय शुरू हुआ। सुअर का पालतूकरण ८,००० वर्ष पूर्व हुआ माना जाता है। घोड़ों का पालतूकरण ५,००० वर्ष पूर्व मध्य एशिया के जंगली प्रदेशों में हुआ माना जाता है। पहले इनका पालतूकरण मांस के लिए, किंतु बाद में सवारी करने, बोझ ढोने तथा अंत में गाड़ी खींचने के लिए होने लगा। गदहों का पालतूकरण भी लगभग ५,००० वर्ष पूर्व पश्चिमी एशिया और उत्तरी अफ्रीका में शुरू हुआ। बिल्ली का पालतूकरण उत्तरी अफ्रीका में संभवत: १२ हजार वर्ष पूर्व शुरू हुआ। पक्षियों का पालतूकरण ५,००० वर्ष पूर्व कबूतर से हुआ, फिर मुर्गियों, हाथियों, ऊँटों और याकों का पालतूकरण हुआ। मधुमक्खियों और रेशम के कीड़ों का पालतूकरण भी बहुत पुराना है।

पालतूकरण का उद्देश्य

मनुष्य अपने स्वार्थ और लाभ के लिए प्राणियों का पालन करता चला आ रहा है। शिकार के लिए कुत्तों, घोड़ों तथा बाद में चीता और बाज आदि का उपयोग शुरू हुआ। पीछे घोड़े, गदहे, ऊँट आदि को सवारी के काम में तो लाते ही रहे, पर साथ ही साथ इनके अनेक अन्य काम भी लेते रहे। बैल, बारहसिंगे, याक, घोड़े आदि सब गाड़ी खींचने, हल चलाने तथा सिंचाई के लिए पानी निकालने एवं बोझ ढोने में सहायता करते थे। इन कामों के अतिरिक्त मांस के लिए बैल, भेड़, सुअर, बकरी, खरगोश एव नाना प्रकर की चिड़ियाँ पाली जाने लगीं। मांस के अतिरिक्त, गाय, भैंस, बकरी आदि से दूध, घी, मक्खन और चिड़ियों से अंडे प्राप्त होते हैं। पशुओं की खालों से अनेक प्रकार की वस्तुएँ बनाई जाती हैं। अनेक पशुओं से ऊन भी प्राप्त किया जाता है। चिड़ियों के पंखों से, शृंगारप्रसाधन के अतिरिक्त, अन्य प्रकार की वस्तुएँ भी बनाई जाती हैं। पशुओं की हड्डियों से सजावट के अनेक सुंदर सामान, बटन, खाद आदि तैयार होते हैं। कुत्ते, बिल्ली, खरगोश, गिनीपिग, सफेद चूहे और अनेक प्रकार की चिड़ियाँ मनोरंजर के लिए पाली जाती हैं।
पालतू प्राणियों की नस्लों में मनुष्य ने अनेक सुधार किए हैं। ये अपने पूर्वजों से बिल्कुल भिन्न मालूम पड़ने लगे हैं। इनमें कुछ आवश्यक गुणों का बहुत अधिक विकास किया गया है। कुछ नसलों के प्राणी तेज दौड़नेवाले, कुछ अधिक दूध देनेवाले, कुछ कठोर परिश्रम करनेवाले तथा कुछ उत्कृष्ट कोटि का ऊन उत्पन्न करनेवाले होते हैं। मनुष्य के पालतूकरण का ससे अधिक प्रभाव कुत्तों पर पड़ा। मनुष्य ने छोटे से छोटे कुत्ते - खिलौने कुत्ते, जिन्हें जेब में भी रखा जा सकता है - तथा बड़े से बड़े कुत्ते - सेंट बर्नाडं कुत्ते, जिनका भार एक स्वस्थ युवक के भार से भी अधिक होता है और चालाक से चालाक कुत्ते, जो वस्त्रों तथा अन्य वस्तुओं को सूँघकर अपने मालिक, चोरों आदि का पता लगा सकते हैं, पैदा किए हैं।
चीनी तीतर

अन्य नाम

इस पक्षी को म्यानमार की पेगु भाषा में ह्का और सिआम की भाषा में नौक-काता कहते हैं।

आवास का क्षेत्र

यह पक्षी कम्बोडिया, चीन, भारत, हांगकांग, लाओस, म्यानमार, थाइलैंड और वियतनाम में पाया जाता है।

आवास

यह सूखे उष्णकटिबंधीय वनों में ज़्यादातर पाया जाता है लेकिन इसे नमी वाले वनों में भी देखा जा सकता है। इसकी लंबाई लगभग ३० से ३४ से.मी. और वज़न लगभग २८० से ४०० ग्राम होता है।
सेर्रो पेरो

सेर्रो पेरो (Cerro Peró) दक्षिण अमेरिका के पैराग्वे देश का सबसे ऊँचा पहाड़ व बिन्दु है। इसे गुआरानी भाषा में त्रेस कान्दू (Tres Kandu) कहा जाता है।
आहत

मूल

अहत्
मन्त्र योग

मन्त्र योग ॐज्ञान जो भी साधाक है वो करना। ॐ का उत्चारण करना जैसे नाभी चक्र, श्वास-प्रश्वास।
निर्वचन (तर्क)

तर्कशास्त्र, गणित व कम्प्यूटर विज्ञान में निर्वचन (interpretation) किसी औपचारिक भाषा के चिन्हों के साथ अर्थ जोड़ने की प्रक्रिया को कहते हैं। अधिकांश औपचारिक भाषाएँ केवल वाक्यविन्यास (सिन्टैक्स) द्व्रारा ही परिभाषित होती हैं और उनमें कोई निहित अर्थ नहीं होता। अर्थ समझने के लिये चिन्हों के साथ अर्थ जोड़ना आवश्यक होता है।

उदाहरण

हम एक  नामक औपचारिक भाषा बना सकते हैं, जिसकी वर्णमाला  है, और उसका एक नियम है कि इस भाषा में सुनिर्मित शब्द  से आरम्भ होने चाहिये और उसके बाद भाषा की वर्णमाला से लेकर कोई भी चिन्ह जितनी बार चाहे डाला जा सकता है। अब, परिणामस्वरूप, इस भाषा के कुछ शब्द होंगे: , , । यदि  शब्द देखा जाए जो यह भाषा का शब्द नहीं है क्योंकि यह नियम-उल्लंघन करता है।
अब इस भाषा का एक सम्भव निर्वचन यह हो सकता है कि हम  को '0' और  को '1' क अर्थ दे सकते हैं। अगर ऐसा करें तो  का अर्थ '10001' बनता है।
पश्चिम हिमचट्टान

पश्चिम हिमचट्टान (West Ice Shelf) पूर्वी अंटार्कटिका के राजकुमारी एलिज़ाबेथ धरती में २८८ किमी चौड़ी एक हिमचट्टान है। यह पूर्व-पश्चिम दिशा में बैरियर खाड़ी (Barrier Bay) से पोसादोवस्की खाड़ी (Posadowsky Bay) के बीच चलती है।
कतुन नदी

कतुन नदी (रूसी: Катунь, अंग्रेज़ी: Katun) रूस के साइबेरिया क्षेत्र में अल्ताई गणतंत्र और अल्ताई क्राय विभागों में स्थित एक ६८८ किमी लम्बी नदी है। यह अल्ताई पर्वत शृंखला के सबसे ऊँचे पहाड़, बेलुख़ा पर्वत (Белуха, Belukha) पर स्थित हिमानी (ग्लेशियर) से शुरू होती है और आगे चलकर बियस्क शहर से २६ किमी दक्षिण-पश्चिम में इसका बिया नदी के साथ विलय हो जाता है, जिसके बाद मिली हुई धारा साइबेरिया की महान ओब नदी कहलाती है। बिया नदी का कुल जलसम्भर क्षेत्र ६०,९०० वर्ग किमी है। यह हर साल नवम्बर से मध्य या दिसम्बर की शुरुआत में जम जाती है और अप्रैल में जाकर फिर पिघल जाती है। इसपर जलीय यातायात चलता है।

उपनदियाँ

कतुन नदी में कुछ अन्य उपनदियाँ अपना जल विलय कर देती हैं। इनमें अरगुत नदी (Argut), चुया नदी (Chuya), कोकसा नदी (Koksa) और सेमा नदी (Sema) शामिल हैं।
सूर्य पुत्र

भगवान सूर्य के प्रमुख पुत्र निम्नलिखित है . १.यमराज (धर्मराज/पाप- पुण्य का निर्धारण कर्त्ता ) २.शनि (कर्मफल दाता ) ३.अश्विनी कुमारो (देव वैध) ४.वैवस्वत मनु(सातवें मन्वन्तर के अधिपति ) ५. सावर्णि मनु ६.कर्ण( दानवीर )७.सुग्रीव(वानरराज)

१.यमराज को भगवान विष्णु ने मृत्यु के पश्चात व्यक्ति के पाप पुण्य के अनुसार फल प्रदान करनेवाला नियुक्त किया। यमराज देवी सँज्ञा का पुत्र हैं।

२.शनि को भगवान शिव ने कर्मफल प्रदान करनेवाला नियुक्त किया। शनि देवी छाया का पुत्र हैं।
३
रवीन्द्र जैन

 जीवन 

रवीन्द्र जैन का जन्म 28 फरवरी 1944 में उत्तर प्रदेश के अलीगढ़ में हुआ था। वे सात भाई-बहन थे। वर्ष 1972 में उन्होंने अपने फिल्मी करियर की शुरुआत की थी। जन्म से अंध होने पर भी हिम्मत पूर्वक कारकिर्दी की शरुआत करने के बाद हिन्दी फ़िल्मों में गाना गा के मशहूर बन गये। उनके पिता ईन्द्रमणी जैन संस्कृत के बड़े पंडित और आयुर्वेदाचार्य थे। माता का नाम किरन जैन था। रवीन्द्र उनकी तीसरी संतान थे। वे बॉलीवुड का सफर शुरू करने से पहले जैन भजन गाते थे। हिन्दी फ़िल्मों में उनके गीत लोकप्रिय हुये है और उनको चाहने वाला बहुत बड़ा वर्ग है। रवीन्द्र के पुत्र का नाम आयुष्मान जैन है।
बहुराष्ट्रीय कम्पनी

यह एक निगम या उपक्रम होता है जो कि कम से कम दो देशों या राष्ट्रों में उत्पादन की स्थापना का प्रबन्धन करते हैं, या सेवाएं उपलब्ध कराते हैं। कई बहुत बड़ी बहु-राष्ट्रीय कम्पनियों के बजट तो कई देशों के सालाना आर्थिक बजट से भी ज्यादा होते हैं। इन कम्पनियों का स्थानीय अर्थव्यवस्था व अन्तराष्ट्रीय सम्बन्धों पर शक्तिशाली प्रभाव होता है। इन कम्पनियों की विश्वव्यापकीकरण में अहम भूमिका होती है। इन्हें प्रचलित भाषा में एम एन सी या मल्टीनेशनल कम्पनी भी कहते हैं।
== सूक्ष्म बहुराष्ट्रीय ==hh
सुरेश वाडकर

प्रारम्भिक जीवन

सुरेश वाडेकर का जन्म 7 अगस्त, 1955 को महाराष्ट्र के कोल्हापुर में हुआ। उन्हें बचपन से ही गायकी का शौक था। 10 साल की आयु से ही उन्होंने अपने गुरु पंडित जियालाल वसंत से विधिवत संगीत की शिक्षा लेना शुरू कर दिया था।

संगीतकारी

सुरेश ने 20 वर्ष की उम्र में एक संगीत प्रतियोगिता 'सुर श्रृंगार' में भाग लिया, जहां संगीतकार जयदेव और रवींद्र जैन बतौर निर्णायक मौजूद थे। सुरेश की आवाज से दोनों निर्णायक प्रभावित हुए, और उन्होंने उन्हें फिल्मों में पाश्र्वगायन के लिए भरोसा दिलाया।
रवींद्र जैन ने राजश्री प्रोडक्शन की फिल्म पहेली में उनसे पहला फिल्मी गीत 'वृष्टि पड़े टापुर टुपुर' गवाया था। इसके बाद जयदेव ने उन्हें फिल्म गमन में 'सीने में जलन' गीत गाने का मौका दिया, जिससे उन्हें लोकप्रियता प्राप्त होने लगी। इसके बाद उन्होंने लक्ष्मीकांत प्यारेलाल के लिए 1981 की फिल्म क्रोधी में 'चल चमेली बाग में', और प्यासा सावन में 'मेघा रे मेघा रे' नामक गीत लता मंगेशकर के साथ गाया।
1982 की फ़िल्म प्रेम रोग में उन्होंने 'मेरी किस्मत में तू नहीं शायद' और 'मैं हूं प्रेम रोगी' गीत गाए। इस फिल्म में ऋषि कपूर के साथ उनकी आवाज इतनी जमी कि उन्हें ऋषि कपूर की फिल्मों के गीतों के लिए चुना जाने लगा। अगले कुछ वर्षों में सुरेश ने कई बड़े संगीत निर्देशकों के लिए गीत गाए। इनमें 'हाथों की चंद लकीरों का' (कल्याणजी आनंदजी), 'हुजूर इस कदर भी न' (आर. डी. बर्मन), 'गोरों की न कालों की' (बप्पी लाहिड़ी), 'ऐ जिंदगी गले लगा ले' (इल्लायाराजा) और 'लगी आज सावन की' (शिव-हरि) जैसे कई गीत शामिल हैं।
उन्होंने आर. डी. बर्मन और गुलजार के साथ मिलकर कुछ गैर फिल्मी गीतों के कई अलबम भी बनाए, लेकिन वे व्यावसायिक दृष्टि कामयाब नहीं हो पाई। उन्होंने लंबे अंतराल के बाद अपनी फिल्म 'माचिस' में उनसे 'छोड़ आए हम' और 'चप्पा चप्पा चरखा चले' जैसे गीत गाये। 2000 के दशक में सुरेश ने प्रमुखतः विशाल भारद्वाज के साथ काम किया, जिनमें फिल्म 'सत्या', 'ओमकारा', 'कमीने' और 'हैदर' के कुछ गीत प्रमुख हैं।
सुरेश ने हिंदी और मराठी के अलावा कुछ गीत भोजपुरी और कोंकणी भाषा में भी गाए हैं। उन्होंने वर्ष 1998 में 'शिव गुणगान', 2014 में 'मंत्र संग्रह', 2016 में 'तुलसी के राम' नामक भक्ति 
एल्बम भी बनाए।

निजी जीवन और परिवार

सुरेश वाडेकर का विवाह वर्ष १९८८ में पद्मा के साथ हुई थी, जो स्वयं एक प्रसिद्ध शास्त्रीय गायक हैं  उनकी दो बेटियाँ हैं, जिया और अनन्य।  उनकी पत्नी, पद्मा मूलतः केरल से हैं, और व्यावसायिक तौरपर संगीत सिखाती हैं। उन्होंने भी कुछ गाने गाए हैं।

नामांकरण तथा पुरस्कार

2007 में महाराष्ट्र सरकार ने उन्हें महाराष्ट्र प्राइड अवार्ड से सम्मानित किया। वर्ष 2011 में उन्हें को मराठी फिल्म 'ई एम सिंधुताई सपकल' के लिए सर्वश्रेष्ठ गायक का राष्ट्रीय पुरस्कार मिला।इसके बाद मध्य प्रदेश सरकार द्वारा भी उन्हें प्रतिष्ठित लता मंगेशकर पुरस्कार से सम्मानित किया गया। 
मराठी फिल्म मी सिंधुताई सपकाळ के गाने:"हे भास्करा क्षितिजवारी या" के लिए २०११ में उन्हें श्रेष्ठ पार्श्वगायक की श्रेणी में राष्ट्रीय फ़िल्म पुरस्कार से नवाज़ा गया था।
जई

जई एक फसल है। इसका उपयोग अनाज, पशुओं के दाने तथा हरे चारे के लिए होता है।
भारत में जई की जातियाँ मुख्यत: ऐवना सटाइवा (Avena sativa) तथा ऐवना स्टेरिलिस (A. sterilis) वंश की हैं। यह भारत के उत्तरी भागों में उत्पन्न होती हैं। 
जई की खेती के लिये शीघ्र पकनेवाली खरीफ की फसल काटने के बाद चार-पाँच जोताइयाँ करके, 125-150 मन गोबर की खाद प्रति एकड़ देनी चाहिए। अक्टूबर-नवंबर में 40 सेर प्रति एकड़ की दर से बीज बोना चाहिए। इसकी दो बार सिंचाई की जाती है। हरे चारे के लिये दो बार कटाई, जनवरी के आंरभ तथा फरवरी में, की जाती है। दूसरी सिंचाई प्रथम चारे की कटाई के बाद करनी चाहिए। हरे चारे की उपज 200-250 मन तथा दाने की 15-20 मन प्रति एकड़ होती है।

आपका वजन बढ़ने से रोक सकता है

जब आप ओट्स का सेवन करेंगे तब आपको आपका पेट भरा हुआ महसूस होगा, जो आपको ज्यादा खाना खाने से रोकेगा ।
तो जब आप कम खाना खाएंगे तो आप अपने वजन को नियंत्रित रख सकते है ।
अध्ययन के अनुसार 2009 में ओटमील में पाए जाने वाला बेटा-ग्लूकॉन हमारे भूक को कम कर देता है जिससे हम भूक को नियंत्रित रख सकते है ।

कोलेस्ट्रॉल कम करने में मदद करता है

अन्य अनाजोंकी तुलना से ओट्स में बोहोत फाइबर मौजूद होता है ।
फाइबर आपके रक्त कोलेस्ट्रॉल से जुड़े सभी पदार्थो में मदद करता है ।
2014 में किये गए अध्यन के अनुसार यदि आप 3g के फाइबर यानि बेटा ग्लूकॉन का सेवन करते है तो कॉलेस्टेरोल की मात्रा कम कर सकते है ।
श्री परशुराम मंदिर, गोवर्धन

महर्षि श्री परशुराम मंदिर, 

    आपके दर्शनार्थ     सर्व संकट निवारणार्थ

  श्री लक्ष्मीनृःसिंह नवग्रह वाटिका, लोकमणि विहार, 
           राधाकुण्ड परिक्रमा मार्ग, 
          गोवर्धन- 281502 (मथुरा)
भाषा विविधता सूचकांक

भाषा विविधता सूचकांक (Linguistic diversity index / LDI) के कम से कम दो सूचकांक हैं, ग्रीनबर्ग का भाषा विविधता सूचकांक  तथा Terralingua.org, का भाषा विविधता सूचकांक।
ग्रीनबर्ग का भाषा विविधता सूचकांक यह प्रायिकता बताता है कि यदि कोई दो व्यक्ति यादृच्छया (रैण्डमली) चुने जांय तो उनकी मातृभाषाएँ अलग-अलग होने की प्रायिकता क्या है। इस परिभाषा से स्पष्ट है कि इसका मान शून्य (०) और १ के बीच होगा।
लालपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

लालपुर उपजिला बांग्लादेश के पूर्वी भाग में, राजशाही विभाग के नाटोर जिले में स्थित है।
न्यायसूत्र

प्रथम अध्याय

सोलह पदार्थों में से आदि के प्रमाण आदि नौ पदार्थ प्रामाण्यवाद से संबद्ध हैं तथा न्यायवाक्य के उपयोगी अंग हैं, अत: इनके लक्षण एवं अपेक्षानुसार विभाग प्रथम अध्याय के प्रथम आह्निक में किये गये हैं। शेष सात पदार्थों के लक्षण तथा यथापेक्षित विभाग इसके द्वितीय आह्निक में हुआ है।

द्वितीय अध्याय

द्वितीय अध्याय के प्रथम आह्निक में संशय की तथा न्यायशास्त्र के प्रसिद्ध चारों प्रमाणों की परीक्षा की गयी है। इसके साथ ही प्रसंगतः अवयवी की परीक्षा एवं वर्तमान काल की सिद्धि हेतु प्रयास किया गया है। इसके द्वितीय आह्निक में अन्य शास्त्रसम्मत प्रमाणों के परीक्षण द्वारा निराकरण तथा शब्द प्रमाण का विस्तृत विवेचन किया गया है।

तृतीय अध्याय

तृतीय अध्याय के प्रथम आह्निक में आत्मा, शरीर, इन्द्रिय और अर्थ की परीक्षा की गयी है। द्वितीय आह्निक में बुद्धि तथा मनस की परीक्षा के साथ शरीर और आत्मा के संबन्ध के गुण एवं दोष का कारणसहित विवेचन हुआ है।

चतुर्थ अध्याय

चतुर्थ अध्याय के प्रथम आह्निक में प्रवृत्ति, दोष, प्रेत्यभाव, फल, दु:ख और अपवर्ग की परीक्षा के साथ सृष्टि के प्रसंग में उस काल में प्रसिद्ध आठ दार्शनिक विचारधाराओं का आलोचन भी किया गया है। इसके द्वितीय आह्निक में तत्त्वज्ञान की उत्पत्ति, उसकी विवृद्धि और उसके परिपालन की विधि के साथ अवयव एवं अवयवी की सिद्धि तथा परमाणु के निरवयवत्व का प्रदर्शन भी हुआ है।

पंचम अध्याय

पंचम अध्याय के प्रथम आह्निक में जाति के विभाग एवं लक्षण किये गये हैं, आवश्यकतानुसार परीक्षा भी कहीं-कहीं उनकी देखी जाती है। द्वितीय आह्निक में निग्रहस्थान का विवेचन हुआ है।
तंत्रिकीय परीक्षा

व्याख्या

परीक्षा का परिणाम एक साथ लिया जाता है अनातोमिकाल्ली घाव की पहचान.' यह जमा किया जा सकता है फैलाना, (जैसे नयूरोमुस्कुलर बीमारियों एन्सफलोप्ति) उदा सनसनी असामान्य ट्यूमर के द्वारा एक नसों में रीढ़ की हड्डी में विशिष्ट एक के संपीड़न एक देर्मतोमे के कारण (या अति विशिष्ट). एक विभेदक निदान होने की संभावना हो सकता है का कारण बनता है तो हो सकता है, कि निर्माण लेता खाते में मरीज के कैंसर की पृष्ठभूमि (जैसे पिछले औतोइम्मुने प्रवणता) और मौजूद सबसे निष्कर्षों को शामिल. परीक्षाओं के कारण महत्वपूर्ण नैदानिक सबसे उद्देश्य में सत्तारूढ़ बाहर (भी अगर अपेक्षाकृत दुर्लभ, दबाव बढ़ा इन्त्रक्रनिअल कोई असामान्यताएं लेकिन जैसे ढूँढने में ट्यूमर मस्तिष्क एक रोगी के साथ सूक्ष्म शब्द) और कारणों की संभावना सत्तारूढ़ में सबसे.'
महान भारतीय उद्यामी महिलाएँ

जागृति चड्ढा

वे एक भारतीय-अम्रीकी डिज़ाइनर और उद्यामी हैं, जिनका जन्म २७ फरवरी, १९६५ में, नैइ दिल्ली में हुआ
रत्नि

रत्नि वैदिक काल की हिन्दू लम्बाई मापन की इकाई है। एक रत्नि बराबर होता है इक्कीस अंगुल के। दो रत्नि बराबर होते हैं एक हस्त के।